jkorsvik/nowiki_second_scrape_merged huggingface dataset:
Stedje kirke

Stedje kirke (Stedje kyrkje), omtalt som Sogndal kirke,  er en langkirke, vigslet 17. desember 1867 i Sogndal kommune, Sogn og Fjordane. Den treskipede kirken er en av de største i Sogn og Fjordane og er tydelig inspirert av stavkirkestilen. I 1943 ble det satt inn en glassmosaikk øverst i koret i sammenheng med en omfattende restaurering som pågikk helt frem til 1950. To andre vinduer mot nord og to mot sør viser evangelistene og vindu mot øst viser korsfestingen, Maria og Johannes, alle disse bildene er laget av atelier J. Rognaldsen i Bergen.


== Tidligere kirker ==
Ettersom det antas at Stedje kirke var hovedkirke eller fylkeskirke,  er det grunn til å tro at det tidlig på 1000-tallet har stått en kirke på Stedje, i tilfelle har nok denne vært en liten kirke. Denne ble antakelig erstattet av stavkirken som ble reist omkring 1184 og som stod der frem til 1867.


== Historikk ==
Stedje kirke var første gang omtalt i Sverre-soga i sammenheng med at sogndølene i 1184 ble straffet etter at de året før hadde drept Sverres sysselmann, Ivar Dapi i Kaupanger.
Ved kirken står runesteinen Stedjesteinen.


== Beliggenhet ==
Stedje kirke sto på samme sted som dagens kirke, ei flate ovenfor Sogndal sentrums sørside, eller som av navnet (Stedja), flate ved en elv eller høy elvebakke.
Byggverket er i tre og har 600 plasser.

		


== Referanser ==


== Eksterne lenker ==
Stedje kyrkje i «Norges kirker» hos NIKU
Stedje kyrkje hos Fylkesarkivet i Sogn og Fjordane
Stedje kyrkje NRKs fylkesleksikon
(no) «Stedje kirke». Kirkesøk. Den norske kirke. 
«Stedje kirke». Kulturminnesøk. Riksantikvaren – Direktoratet for kulturminneforvaltning.
Gjellumvannet

Gjellumvannet er en innsjø som ligger i Asker kommune i Viken. Gjellumvannet ligger ved Heggedal, like nord for Heggedal sentrum. På sørøstsiden av vannet er det badeplass. Mye av bredden er preget av takrør.


== Referanser ==


== Eksterne lenker ==
Temaside om Gjellumvannet på vann-nett.no
Hersvik kirke

Hersvik kirke er en langkirke fra 1891 på Hersvik i Solund kommune. Byggverket er i tre og har 200 plasser, det er tegnet av Jacob Wilhelm Nordan.I middelalderen skal det ha stått et kapell på Lågøy som folket ytterst i Solund trolig sognet til, men det er ukjent når dette ble borte. I de hundreårene som gikk mellom Lågøy-kapellet og Hersvik kirke sognet folk i området til Vilnes kirke på Atløy i Askvoll prestegjeld og Øn kirke i Hyllestad prestegjeld.Hersvik var eget sogn frem til de tre sognene i Solund prestegjeld ble slått sammen til ett i 2000.
Altertavlen er malt av Mons Breidvik i 1920, og viser Jesus som redder Peter fra drukning i stormen på Genesaretsjøen.


== Referanser ==


== Eksterne lenker ==
(no) «Hersvik kirke». Kirkesøk. Den norske kirke. 
«Hersvik kirke». Kulturminnesøk. Riksantikvaren – Direktoratet for kulturminneforvaltning.
Sagaen om øyrbyggene

Sagaen om øyrbyggene eller Eyrbyggja saga / Øyrbyggja saga (norrønt Eyrbyggja saga, egentlig Þórsnesinga, Eyrbyggja ok Álptfirðinga saga) er en islendingesaga fra 1200-tallet. Historien foregår ved Breiðafjörður og Snæfellsnes fra ca. 880 til 1031 og handler om uenighet mellom personer og slekter i landnåmstiden. Sagaen har blitt beskrevet som en god kulturhistorisk kilde der «forfatterens kunnskaper, saklighet og fortelleglede gir den detaljrike sagaen en viss intensitet».Sagaen tar opp i seg historien om Styrbjørn Sterke, som også er kjent fra Styrbjarnar þáttr Svíakappa. Den følger tre slekter, fra Torsnes, Eyrbygg og Alptafjord. Øyrbyggjenes viktigste motstander var Snorre Gode, som døde i 1031. «Eyrbyggja er [Snorres] saga fremfor andre; etter Snorre og ikke etter «mennene på Eyr» burde sagaen ha vært kalt. Den tegner ham klart; og interessen samler seg om ham.» Sagaen inneholder overnaturlige elementer, som en spøkelseshistorie.
Det eldste kjente håndskriftet til sagaen var Vatnshyrna, men flere andre håndskrifter finnes også. Det er en viss uenighet om dateringen av sagaen: Finnur Jónsson mente at den var skrevet før 1200, mens andre mener at den bygger på Laksdøla saga, og derfor må være yngre enn 1240. Sagaen har en episodisk form som kan tyde på at den bygger på eldre muntlig tradisjon. Fire bruddstykker fra vellumhåndskrifter fra middelalderen er bevart. Det eldste av de fire kan dateres ytterligere ut fra omtalen av 1200-tallets islendinger ved navn. Else Mundal foreslo en datering etter 1262/64, da Island ble underlagt Norge, ut fra landnåmet fra Norge beskrevet som mindre idealistisk motivert enn de andre sagaene beskriver det.Sagaen er oversatt til bokmål som Eyrbyggja saga i 1926, og som Sagaen om Øyrbyggjene i 1953, begge oversettelsene ved Sigurd Angell Wiik. Den er oversatt til nynorsk som Soga om øyrbyggjene av Jakob Sverdrup i 1912 og som Soga om øyrbyggjerne av Jostein Høgetveit i 1939. Siste oversettelse av Arnhild Mindrebø som Sagaen om øyrbyggene i fembindsverket Islendingesagaene, 2014.


== Referanser ==


== Litteratur ==
Ármann Jakobsson. «Two wise women and their young apprentice : a miscarried magic class» I: Arkiv för nordisk filologi nr 122; 2007 ISSN 0066-7668
Irlenbusch-Reynard, Michael. «Killing to qualify : the underprivileged assassins of Eyrbyggja saga» I: Nordica Bergensia nr 33; 2005 ISSN 0804-5372
Elín Bára Magnúsdóttir. «Et samfunn preget av kaos : presentasjonen av Snorri goði og sagaens samfunn i Eyrbyggja saga» I: Nordica Bergensia nr 23; 2000 ISSN 0804-5372


== Eksterne lenker ==
Nynorsk oversettelse av Jakob Sverdrup på Heimskringla.no
Teksten på moderne islandsk
Innvik kirke

Innvik kirke (Innvik kyrkje) er en åttekantet kirke fra 1824 i tettstedet Innvik på sørsida av Nordfjord i Stryn kommune i Vestland. Den er en del av Den norske kirke og ligger i Nordfjord prosti i Bjørgvin bispedømme.
Byggverket er i tre og har 350 plasser.
I middelalderen skal det ha stått en stavkirke på gården Hilde i Innvik, på Hilde ble det funnet et klebersteinskors som nå står ved inngangen til dagens kirke. Stavkirken ble i 1580 flyttet nærmere sjøen der dagens kirke står.

		
		


== Referanser ==


== Eksterne lenker ==
(no) «Innvik kirke». Kirkesøk. Den norske kirke. 
«Innvik kirke». Kulturminnesøk. Riksantikvaren – Direktoratet for kulturminneforvaltning.
Ljosheim kapell

Ljosheim kapell er en korskirke fra 1924 i Stryn kommune i Vestland fylke. 
Byggverket er i stein og har 100 plasser.
Kapellet ligger i Nordfjord prosti i Bjørgvin bispedømme.


== Eksterne lenker ==
Margrethe Henden Aaraas og Sigurd Vengen: Ljosheim kapell fra Fylkesarkivet i Sogn og Fjordane
«Ljosheim kapell». Kulturminnesøk. Riksantikvaren – Direktoratet for kulturminneforvaltning.
Nawshirwan Mustafa

Nawshirwan Mustafa (kurdisk: نەوشیروان مستەفا‎ ; født 1944 i Suleimania i Irak, død 19. mai 2017 samme sted) var en ledende kurdisk politiker og akademiker fra Irak. Han var med å grunnlegge Kurdistans patriotiske union (PUK), og var nestleder i partiet fram til desember 2006.


== Liv og virke ==


=== Bakgrunn ===
Fødebyen Suleimania er i den kurdiske delen av Irak. Etter videregående skole studerte Nawshirwan Mustafa statsvitenskap ved Universitetet i Bagdad.


=== Karriere ===
Etter endt utdanning ble han redaktør for den kurdiske ukesavisen Rizgary (kurdisk for Frelse), i en periode der det var et lite opphold i stridighetene mellom Iraks regjering og kurderne. I denne perioden dannet han og andre kurdiske intellektuelle et nasjonalistisk parti, Komalah.
Han ble like etter dette sendt i eksil for sitt engasjement i kurdisk politikk. I eksil tok han videre studier i Østerrike. I 1975, kun to uker før han hadde fullført sin doktorgrad ved Universitetet i Wien, fikk han melding om at et nytt opprør var på gang i Kurdistan, så han dro dit før han fikk fullført doktorgraden.
Etter sin hjemkomst ble han raskt en lederskikkelse i Komalai Ranjdaran, en forløper til dagens PUK, og ble generalsekretær. Som leder deltok han i forhandlingene om å slå sammen Komalah med Shoresh Garan, som var Jalal Talabanis gruppering. Denne sammenslåingen ble til PUK – Kurdistans patriotiske union.
I 2005-06 startet Mustafa en prosess med å reformere valgsystemet i PUK, for å gjøre denne prosessen mer demokratisk, blant annet ved å få slutt på nepotismen, det vil si at slekt og venner prioriteres. Han ønsket også å øke muligheten for yngre krefter til å bli politisk aktive i kurdisk politikk. Denne prosessen mislyktes imidlertid, på grunn av stor motstand i andre deler av organisasjonen (bl.a. Jalal Talabani). På grunn av dette trakk han seg fra sin stilling i desember 2006.
Han fortsatte deretter som uavhengig politiker og forfatter i sin hjemby Suleimania.
Våren 2009 lanserte Mustafa den alternative Gorran-lista (Liste for Forandring) foran regionalvalgene i Kurdistan 25. juli. Lista hadde klar front mot korrupsjon og nepotisme i de to store partiene og oppnådde nesten 25% av stemmene. I provinsen og byen Suleimania fikk Gorran over 50% av stemmene. Dermed fikk den kurdiske regionen en reell parlamentarisk opposisjon.


== Verker ==
Kurds and Ejams: A political history of Iranian Kurds, 1992
From the Danaube shore to the Nawzang valley: Political events in Iraqi Kurdistan from 1975-1978, 1997
The fingers which break each other: Political events in Iraqi Kurdistan 1978-1983, 1997
Going around in circles: The inside story of events in Iraqi Kurdistan 1984-1988, 1998, ISBN 3-9806140-3-4
The Government of Kurdistan, 1993, ISBN 90-900635-6-0
The emirate of Baban between the grinding stones of the Persians and Turks, 1998
Xulanewe le naw bazneda: dîwî nawewey rudawekanî Kurdistanî ʻIrāq, 1984-1988, 1999
Kurdistanî ʻÊraq: serdemî qełem u muraceʻat, 1928-1931,  2000
Kêşey Partî w Yekêtî, 1995
Çend laper̄eyek le mêjuy rojnamewanîy Kurdî, 1938-1958: rojnamewanîy nihênî, 2004


== Referanser ==
Nedstryn kirke

Nedstryn kirke (Nedstryn kyrkje) er en langkirke fra 1859 i Stryn kommune i Vestland fylke.
Byggverket er i tre og har 400 sitteplasser. Den er tegnet av Ludolph Rolfsen basert på typetegninger av Hans Ditlev Franciscus von Linstow.Kirken ligger i Nordfjord prosti i Bjørgvin bispedømme.


== Historie ==
Den første kirken i Nedstryn ble kalt Eid kirke etter gården den var bygget på, denne antas å være en stavkirke oppført på 1200-tallet. Gården ble senere kalt for Kyrkjeeide. Rundt 1650 ble det bygget ny korskirke i tømmer. Da biskop Peder Christian Hersleb Kjerschow var på visitas i Nedstryn i 1851 var han av den klare oppfatning at kirken var i så dårlig stand at det måtte bygges en ny. Den gamle kirken ble da revet, og ny kirke ble innviet 6. november 1859 av prost Wilhelm Frimann Koren.Prekestol, døpefont og altertavle fra den gamle korskirken har tidligere befunnet seg på Bergen museum. Fra mai 2020 er alterfrontalet igjen på plass i kirken.


== Referanser ==


== Litteratur ==
På kyrkjeferd i Sogn og Fjordane. 1 : Nordfjord og Sunnfjord. Selja forlag. 2000. ISBN 8291722137. 


== Eksterne lenker ==
«Nedstryn kirke». Kulturminnesøk. Riksantikvaren – Direktoratet for kulturminneforvaltning.
Nordsida kirke

Nordsida kirke (Nordsida kyrkje) er en arbeidskirke konstruert i en rektangulær form, fra 1973 i Stryn kommune i Vestland fylke.
Byggverket er i betong og har 220 plasser.
Kirken ligger i Nordfjord prosti i Bjørgvin bispedømme.


== Eksterne lenker ==
Margrethe Henden Aaraas og Sigurd Vengen: Nordsida kyrkje fra Fylkesarkivet i Sogn og Fjordane
«Nordsida kirke». Kulturminnesøk. Riksantikvaren – Direktoratet for kulturminneforvaltning.
Olden gamle kirke

Olden gamle kirke er en korskirke fra 1759 i Stryn kommune, Nordfjord, Vestland fylke.
Byggverket er i tre og har 250 plasser.Kirken ligger i Nordfjord prosti i Bjørgvin bispedømme.


== Historie ==
Utgraving under gulvet i den nåværende gamlekirken i 1970 viste at det har stått en stavkirke på det samme stedet, trolig bygd omkring år 1300. Denne var formet som en langkirke med 1,2 meter brei grunnmur, et 11 meter langt og 7 meter bredt skip, 6 meter langt og 5 meter bredt kor og svalgang utenfor. Stavkirken ble revet i 1746 og erstattet av en tømmerkirke som ble ødelagt av storm i 1757. I 1759 ble det bygd en ny, solid tømmerkirke i korsform, den eneste i Nordfjord, for å tåle den sterke vinden. Deler av materialene fra stavkirken ble blant annet brukt som undergulv i denne kirken. Grunnplanen danner et gresk kors (med like lange korsarmer). Kirken er kledt med liggende, hvitmalte bord utvendig, og er ubehandlet og umalt innvendig. Koret i den østre korsarmen er skilt fra resten med et korskille av dreide spiler. Kirkebenkene har dører, noen med bumerker og forbokstaver som viser hvor visse slekter hadde faste plasser. En av dørene er merket med årstallet 1662.
Da kirken stod ferdig i 1759, var Peder Pederson Tonning d.y., som blant annet drev handel i Olden, eier. Olden sogn kjøpte kirken i 1893 for 3300 kroner, men da var det meste av jordeiendommene som kirken eide tidligere, allerede solgt ut.
Kirken har ikke oppvarming eller elektrisk lys, og i 1934 ble det bygd en ny brukskirke i Olden, Olden nye kirke.
Etter 1934 har gamlekirken ikke vært benyttet som vanlig sognekirke, men det er tradisjon for å holde gudstjeneste der på 17. mai og olsokdagen. I de siste åra har kirken dessuten blitt brukt til sommerkonserter.

		
		

		
		
		


== Referanser ==


== Eksterne lenker ==
(en) Olden gamle kyrkje – kategori av bilder, video eller lyd på Commons 
«Olden gamle kirke». Kulturminnesøk. Riksantikvaren – Direktoratet for kulturminneforvaltning.
Robert S. McMillan

Robert S. McMillan er navnet til flere personer:

Robert Sensman McMillan (1916–2001), amerikansk arkitekt
Robert Scott McMillan (født 1950), amerikansk astronom
Olden nye kirke

Olden nye kirke er en langkirke fra 1934 i Olden i Stryn kommune i Vestland.
Utvendig er kirken rød, med hvite lister. Den er bygd i en tradisjonell basillika-form, og har hevet midtrom og sideskip. Tårnet står litt inne på kirketaket. I øst- og vestenden av kirken er det gavler. Innvendig er både vegger, tak og benker umalte. Veggene har vinduer i to rader over hverandre. I koret er det et vindu på hver side, i tillegg til glassmalerier. Kirkerommet er dekorert med utskårne engler
Orgelet i kirken er fra 1953/54 og har 18 stemmer.


== Inventar ==
AltertavleAltertavlen er fra 1934, og er like gammel som kirken. Den er malt av Bjørn Smith-Hald og viser den oppstandne Kristus. Under maleriet er det skrevet «Han er oppstanden».

PrekestolenPrekestolen fra 1934 og er dekorert med utskårne figurer.

DøpefontDøpefonten er fra 1934 og er i tre. Den har dåpsfat og -mugge i sølv.

GlassmaleriI koret er det et glassmaleri fra 1936. Dette viser Kristi himmelferd.

		
		

		
		
		
		


== Eksterne lenker ==
Margrethe Henden Aaraas og Sigurd Vengen (red. Anders Gjerde): Olden kyrkje (hos Fylkesarkivet i Sogn og Fjordane)
NRKs fylkesleksikon
(no) «Olden nye kirke». Kirkesøk. Den norske kirke. 
Olden menighet
«Olden nye kirke». Kulturminnesøk. Riksantikvaren – Direktoratet for kulturminneforvaltning.
Louisiana Jazzband

Louisiana Jazzband (etablert 1980) er en norsk dixieland-gruppe, kjent fra en rekke innspillinger og fremførelser.  Den består av de to initiativtakerne Tormod Isachsen trompet og Søren Bøgelund vokal og saksofon.  I tillegg finner man Jan Kristiansen/Pål Frank bass, Hans Christian Frank/Børre Frydenlund banjo og Jon Moslet trommer.
De ga ut plater (1980 og 1992), samt A la carte (single-CD, 1998) og
20-years anniversary (Hot Club Records, 2001).
Med Majken Christiansen og Elith Nykjær Jørgensen utkom Absolutt Louisiana Jazzband (SMB Records, 2005).
Forøvrig har man et godtselgende jazzband med samme navn i Danmark.


== Referanser ==
PUK

PUK kan stå for:

Patriotic Union of Kurdistan, se Kurdistans patriotiske union (politisk parti i Irak)
Partia e Unitetit Kombėtar, se Partiet for nasjonal enhet (Albansk politisk parti)
Personal Unblocking Key (GSM mobiltelefoner)
Pop-Up-Killer
Oppstryn kirke

Oppstryn kirke (Oppstryn kyrkje) er en langkirke fra 1863 i Stryn kommune i Vestland fylke.
Byggverket er i tre og har 300 sitteplasser. Som nabokirken Nedstryn kirke er den tegnet av kaptein Ludolph Rolfsen med støtte i typetegninger av Hans Ditlev Franciscus von Linstow.

Kirken ligger i Nordfjord prosti i Bjørgvin bispedømme.


== Noter ==


== Referanser ==


== Litteratur ==
Aaraas, Margrethe Henden; Djupedal, Torkjell; Vengen, Sigurd; Førsund, Finn Borgen (2000). På kyrkjeferd i Sogn og Fjordane 1. Nordfjord og Sunnfjord. Førde: Selja. s. 126–129. ISBN 82-91722-13-7. CS1-vedlikehold: Flere navn: forfatterliste (link)
Oppstryn kyrkje 100 år : 1863-1963. 1963. 


== Eksterne lenker ==
Stryn kyrkjelege fellesråd
(no) «Oppstryn kirke». Kirkesøk. Den norske kirke. 
«Oppstryn kirke». Kulturminnesøk. Riksantikvaren – Direktoratet for kulturminneforvaltning.
Verdens meteorologidag

Verdens meteorologidag en FN-dag som arrangeres hvert år 23. mars. Verdens meteorologiorganisasjon (WMO) blei stifta på denne datoen i 1950, og dagen har vært markert sia da. Det er WMO som fastsetter tema, og innafor dette avholdes det så nasjonale og lokale arrangementer.


== Verdens meteorologidag i Norge ==
Tema de seinere åra i Norge har vært:

2001: Frivilliges arbeid for vær, klima og vann (i Norge med fokus på værobservatørens rolle)
2002: Hvordan redusere tap av og skade på liv og verdier i samband med uvær og ekstremt klima
2003: Framtidas klima
2004: Vær, klima og vann i informasjonsalderen
2005: Vær, klima, vann og bærekraftig utvikling
2006: Forhindre og redusere naturkatastrofer
2007: Meteorologi i polarområdene
2008:  Klima i endring
2009: Vær, klima og luften vi puster i


== Se også ==
Liste over FN-dager


== Eksterne lenker ==
(en) Offisielt nettsted 
(en) World Meteorological day – kategori av bilder, video eller lyd på Commons 
(en) Previous World Meteorological Days – Tidligere avholdte meteorologidager
Verdensdagen for meteorologi, via FN-sambandet
Utvik kirke

Utvik kirke er en langkirke fra 1840 i Stryn kommune i Vestland fylke.
Byggverket er i tømmer og har 350 plasser.
Kirken ligger i Nordfjord prosti i Bjørgvin bispedømme.
Utvik har hatt kirke siden 1200–1300-tallet.
Dagens kirke erstattet en tømmerkirke fra 1600-tallet.


== Referanser ==


== Litteratur ==
Aaraas, Margrethe Henden; Djupedal, Torkjell; Vengen, Sigurd; Førsund, Finn Borgen (2000). På kyrkjeferd i Sogn og Fjordane 1. Nordfjord og Sunnfjord. Førde: Selja. s. 149–151. ISBN 82-91722-13-7. CS1-vedlikehold: Flere navn: forfatterliste (link)
Rasmussen, Alf Henry (1993). «Utvik kirke». Våre kirker. Norsk kirkeleksikon. Kirkenær: Vanebo forlag. s. 327. ISBN 82-75-27022-7. 


== Eksterne lenker ==
Margrethe Henden Aaraas: Utvik kyrkje fra Fylkesarkivet i Sogn og Fjordane
Fylkesleksikon for Sogn og Fjordane
«Utvik kirke». Kulturminnesøk. Riksantikvaren – Direktoratet for kulturminneforvaltning.
Peloponneserkrigen (bok)

Peloponneserkrigen, eller Historien om Peloponneserkrigen, er bok om Peloponneserkrigen i antikkens Hellas, skrevet av Thukydid, en athensk general som kjempet i krigen. Boken er betraktet som en klassisker, og er en av de første virkelige akademiske verk innen historiefaget. Boken ble i løpet av antikken inndelt i åtte forskjellige bøker av senere redaktører.


== Oversettelser ==
Peloponneserkrigen : først og annet bind / Thukydides ; til norsk ved Henning Mørland ISBN 978-82-03-19206-7 (no) Oppføring i bibsys


== Eksterne lenker ==
Thukydid, Store norske leksikon
Thukydid, Gyldendal - Den store danske
Personal Unblocking Key

Personal Unblocking Key (PUK) eller Personal Unblocking Code (PUC) er en kode som kan brukes på mobiltelefoner, dersom brukeren skriver inn feil PIN-kode slik at telefonen låses. 
Derfor vil du få problemer med å få kunne komme lengre inn i systemet på mobiltelefonen.
Hvis du har fått dette problemet, må du kontakte forhandleren din.
Dimitar Berbatov

Dimitar Berbatov (født 30. januar 1981 i Blagoevgrad, Bulgaria) er en fotballspiller som spiller for PAOK. Han har tidligere spilt for CSKA Sofia, Bayer Leverkusen, Tottenham Hotspur, Manchester United, Fulham og Monaco. Han spilte for Bulgarias landslag, men 13. mai 2010 annonserte han at han ikke var aktuell for videre landslagsspill.


== Klubbkarriere ==
Berbatov gjorde seg bemerket i Bayer Leverkusen, men det var først i 2006 han fikk sitt store gjennombrudd. Sommeren 2006 ble Berbatov kjøpt av Tottenham for £10,9 millioner, og kom på årets lag i sin første sesong i Premier League – en meget sterk prestasjon av en utenlandsk nykommer. Sammen med Robbie Keane formet han et dødelig spisspar, og han ble raskt en favoritt blant Tottenham-fansen. Det skulle også vise seg at Alex Ferguson og Manchester United holdt et godt øye med spissen.
Berbatovs ankomst til Old Trafford var alt annet enn knirkefri. Tottenham nektet lenge å selge bulgareren, da de mente United kom med et bud som ikke samsvarte med deres forventninger. Siste dag av sommerovergangsvinduet i 2008 kom nemlig sjokkbeskjeden for alle United-fans: Tottenham hadde godtatt et bud fra Manchester City. Dette ble en meget lang natt for United-fansen, men bare noen få minutter før overgansgsvinduet stengte ble det imidlertid klart at Tottenham godtok Manchester United sitt utvidete bud på £30 millioner. Dette budet inkluderte en utlånsavtale på Uniteds stortalent Fraizer Campbell.
For 2008 ble Dimitar Berbatov kåret til Årets Spiller i Bulgaria. Dette er femte gangen Berbatov har blitt kåret til årets spiller, og deler denne rekorden med legenden Hristo Stoitsjkov.
Den 27. november 2010 ble Berbatov den første ikke-britiske spilleren som evnet å score fem mål i en Premier League-kamp, i 7–1-seieren over Blackburn Rovers FC på Old Trafford i den 15. runden av Premier League.
I sesongen 2010/2011 ble Dimitar Berbatov toppscorer i FA Premier League.
Den 31. januar 2014 meldte han overgang fra Fulham til AS Monaco FC, hvor han skrev under på en ettårskontrakt. Etter å ha vært kontraktløs sommeren 2015 meldte Berbatov den 2. september 2015 overgang til den greske klubben PAOK, hvor han skrev under på en ettårig avtale.


== Meritter ==
CSKA SofiaDen bulgarske fotballcupen (1): 1998/1999Tottenham HotspurDen engelske ligacupen (1): 2007/2008Manchester UnitedFA Premier League (2): 2008/2009, 2010/2011
Den engelske ligacupen (1): 2009/2010
FA Community Shield (2): 2010, 2011
VM i fotball for klubblag (1): 2008IndividueltÅrets fotballspiller i Bulgaria (7): 2002, 2004, 2005, 2007, 2008, 2009, 2010


== Statistikk ==
Manchester United


== Referanser ==


== Eksterne lenker ==
(de) Dimitar Berbatov – Munzinger Sportsarchiv 
(en) Dimitar Berbatov – FIFA 
(en) Dimitar Berbatov – UEFA 
(fr) Dimitar Berbatov – LÉquipe 
(en) Dimitar Berbatov – Transfermarkt 
(en) Dimitar Berbatov – national-football-teams.com 
(en) Dimitar Berbatov – WorldFootball.net 
(en) Dimitar Berbatov – Soccerbase.com 
(en) Dimitar Berbatov – FootballDatabase.eu 
(de) Dimitar Berbatov – fussballdaten.de
Partiet for nasjonal enhet

For det kenyanske partiet, se Party of National Unity (Kenya).Partiet for nasjonal enhet (albansk: Partia e Unitetit Kombėtar) er et av de mindre politiske partiene i Albania.
Foran valget i 2005 dannet partiet en koalisjon med tre andre partier, som kalte seg "Partiene med Albanias sosiale spektrum". Koalisjonen deltok i valget som Partiene med Albanias sosiale spektrum – Partiet for nasjonal enhet (PSSSH-PUK). PSSSH-PUK fikk ingen plasser i "Folkets forsamling".
Partiet ledes av Idajet Beqiri.
Totland kirke

Totland kirke er en langkirke fra 1912 i Totland i Stad kommune, Vestland fylke.
Byggverket er i tømmer og har 200 plasser. Arkitekter for kirken var brødrene Jens og Lars Sølvberg.
Kirken ligger i Nordfjord prosti.


== Litteratur ==
Aaraas, Margrethe Henden; Djupedal, Torkjell; Vengen, Sigurd; Førsund, Finn Borgen (2000). På kyrkjeferd i Sogn og Fjordane 1. Nordfjord og Sunnfjord. Førde: Selja. s. 59–61. ISBN 82-91722-13-7. CS1-vedlikehold: Flere navn: forfatterliste (link)


== Eksterne lenker ==
Margrethe Henden Aaraas: Totland kyrkje fra Fylkesarkivet i Sogn og Fjordane
Fylkesleksikon for Sogn og Fjordane
(no) «Totland kirke». Kirkesøk. Den norske kirke. 
«Totland kirke». Kulturminnesøk. Riksantikvaren – Direktoratet for kulturminneforvaltning.